སྤྱང་མོ་དང་ངེད་གཉིས་དེ་ལྟར་དཔུང་བ་མཉམ་དུ་གཤིབ་སྟེ་མི་ཡུལ་གྱི་ཁ་བརྡ་སྣ་ཚོགས་གློད་བཞིན་པའི་སྐབས་ལ།སྤྱང་མོས་གློ་བུར་དུ་ང་ལ།ཁྱོད་ཀྱིས་ཕར་ལ་ལྟོས་དང་།འགྲོ་བ་མི་ཞིག་སླེབས་བྱུངཟེར།ངས་འཕྲལ་མར་ཕར་བལྟས་པ་ན།མདུན་ཕྱོགས་ཀྱི་རྒྱ་སྒོ་ཆེན་པོ་དེའི་ནང་ནས་འགྲོ་བ་མི་ཞིག་ག་ལེར་ཚུར་སླེབས་བྱུང་།མི་དེའི་མགོ་བོ་བསྒུར་འདུག་ཅིང་གདོང་ལ་སྐྱོ་སྡུག་གི་ཉམས་ཀྱིས་ཁེངས་འདུགངས་མི་དེ་ངོ་ཤེས་པ་འདྲ།ངས་སྤྱང་མོ་ལ་དེ་ལྟར་བརྗོད་པ་ན།སྤྱང་མོས་ཀྱང་ང་ལ་དེ་ལྟར་བརྗོད་བྱུང་།ངེད་གཉིས་ཀྱིས་མི་དེའི་ཆ་བྱད་དང་རྣམ་འགྱུར་སོགས་ལ་ཞིབ་ཏུ་བལྟས་ནས།ཡུད་ཙམ་གྱི་རྗེས་སུ།ངེད་གཉིས་ཀྱིས་མི་དེ་སུ་ཡིན་པ་གཞི་ནས་ངོ་ཤེས་བྱུང་།